கேள்வி: செம்பழுப்பு வால் காக்கை - தோற்றமும் கள இயல்புகளும் பற்றி தகவல் சொல்.
பதில்: படிமம்:Dendrocitta vagabunda -Kerala, India-8a.jpg காக்கையைப் போன்ற அலகு, கருந்தலை, மஞ்சட்பழுப்பு (சிவலை) நிறவுடல், வெள்ளைப் பட்டைகளுள்ள இறக்கை, கருமுனை கொண்ட சாம்பல் நிற வால் உடைய பறவை. மைனாவின் அளவை ஒத்திருக்கும், ஆனால் வால் மட்டும் 30 செ.மீ நீளம் உடையது. ஆணும் பெண்ணும் ஒரே அளவும் தோற்றமும் கொண்டவை. ஏற்றவிறக்கத்துடன் கூடிய பறப்பு - இறக்கைகளை விரைவாக அடித்து அதனைத் தொடர்ந்து இறக்கைகளையும் வாலையும் விரித்த வண்ணம் சிறு நழுவிச் செல்லும் இயக்கம் - இப்பறவையை அடையாளங் காட்ட உதவும்.The Book of Indian Birds - Salim Ali p.223
கேள்வி: செம்பழுப்பு வால் காக்கை - பழக்கங்கள் குறித்து விரிவாக சொல்லுங்கள்.
பதில்: மரங்களடர்ந்த கிராமச்சூழல், புதர்ச்செடிகள் மண்டிய இடங்கள் தவிர நகர்ப்புற வீட்டுத் தோட்டங்களிலும் சத்தமிட்டுக் கொண்டே இணையாகவோ குடும்பமாகவோ காணப்படும். ரி-ரி-ரி என்ற கரகரப்பும் வெண்கலத்தின் இனிய ஓசை கலந்த குரலிலும் (கோகீலா-கோகீலா) இவற்றின் கூப்பாடு பலவாறிருக்கும்.
கேள்வி: செம்பழுப்பு வால் காக்கை - உணவு குறித்து விரிவாக சொல்லுங்கள்.
பதில்: காக்கையைப் போல அனைத்துண்ணி. விரும்பி உண்பது பழம், பூச்சி, பல்லி, தவளை, பூரான், பிற பறவைகளின் முட்டைகள் இதன் உணவாகும். கூட்டமாகவோ பிற வேட்டையாடும் பறவைகளுடன் சேர்ந்தோ இவை வேட்டையாடப் போவதைக் காண முடிகிறது.
கேள்வி: செம்பழுப்பு வால் காக்கை - கூடு கட்டுதல் பற்றி தகவல் சொல்.
பதில்: பிப்ரவரி முதல் சூலை வரை - குறிப்பாக, மார்ச்சு முதல் மே வரை இதன் கூடு கட்டும் காலம் ஆகும். நான்கு முதல் ஐந்து முட்டைகள் இடப்படுகின்றன. காகம் போன்றே கூடு கட்டும், குஞ்சு பொரிக்கும் தருணங்களில் நெருங்குபவரின் தலையைச் சுற்றி சுற்றி வந்து தாக்க வரும்.
கேள்வி: செம்பழுப்பு வால் காக்கை - ஒலி எழுப்புதல் குறித்து விரிவாக சொல்லுங்கள்.
பதில்: இந்தப் பறவை பல விதமான ஒலிகளை எழுப்ப வல்லது. அவற்றில் சில காதுக்கு மிக இனிமையானதாகவும், சில சாதாரணமானதாகவும் சில நாராசமானதாகவும் இருக்கும். இது சில வினாடிகள் இறக்கையை அடித்துக் கொண்டு நேர் கோட்டிலும், பின்னர் சிறிது தூரம் இறக்கையை அடிக்காமல் விரித்து வைத்துக் கொண்டு அதே நேர் பாதையிலும் பறக்கும். திடீரென சற்று தூரம் கீழ் நோக்கிச் சென்று பின் இறக்கைகளை அடித்துக் கொண்டு பழைய நேர்கோட்டுப் பாதையை அடைந்து முன் போலவே பறக்கும்.